****

**V I L J A N D I L I N N**

**LINNAVOLIKOGU**

**SOTSIAALKOMISJONI**

**KOOSOLEKU PROTOKOLL**

Viljandi 17. aprill 2024 nr 1-13/24/26

Algus kell 16.00, lõpp kell 17.29

**Koosolekut juhatas** Tõnu Juul

**Protokollis** Maria Kuldkepp

**Võtsid osa liikmed**: Itta Arak, Gert Elmaste, Janika Gedvil, Mare Hõbemäe, Tõnu Juul, Kalle Kivistik (Teams), Kiti Põld, Triinu Tints, Heiki Raudla (Teams), Mati Tuuksam, Tiit Jürmann (Teams)

**Võtsid osa asendusliikmed:** Liia Ardel (L. Saareoks asendusliige), Erika Kiviloo

**Puudus:** Lea Saareoks

**Koosolekul viibisid:** linnapea Johan-Kristjan Konovalov, abilinnapea Are Tints, linnavolikogu liige Jane Särg (Teams)

Koosolek toimus füüsiliselt raekojas ja elektrooniliselt Microsoft Teamsis.

**PÄEVAKORD:**

1. Linnapea Johan-Kristjan Konovalov

2. Viljandi Linnavolikogu 28.09.2007 määruse nr 57 „Lapsehoiuteenuse rahastamise kord“ muutmine (2024/263)

3. Abilinnapea Are Tints

4. Muud küsimused

4.1. Projektitoetuste jagamine

4.2. Parkimine

**PÄEVAKORRAPUNKT NR 1**

**Linnapea Johan-Kristjan Konovalov**

**KUULATI:**

J.-K. Konovalov tutvustas ennast ja tulevikuvaateid uues ametikohas.

Komisjoni liikmed avaldasid huvi urnimüüri ehitamise vastu Viljandi linnas.

**OTSUSTATI:**

Linnapea uurib, kes võiks tegeleda linnavalitsuses urnimüüri asjaoludega ja teavitab sellest komisjoni.

**PÄEVAKORRAPUNKT NR 2**

**Viljandi Linnavolikogu 28.09.2007 määruse nr 57 „Lapsehoiuteenuse rahastamise kord“ muutmine (2024/263)**

**KUULATI:**

A. Tints – eelnõu eesmärk on täpsustada kehtiva määruse „Lapsehoiuteenuse rahastamise kord“ sõnastus ja viia vastavusse Koolieelse lasteasutuse seadusega kohalikule omavalitsusele seatud kohustusega.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi Linnavolikogu 28.09.2007 määruse nr 57 „Lapsehoiuteenuse rahastamise kord“ muutmine (2024/263)“.

**PÄEVAKORRAPUNKT NR 3**

**Abilinnapea Are Tints**

**KUULATI:**

A. Tints tutvustas ennast, oma valdkonna plaane ning eesmärke. Samuti kirjeldas ta lahendusi mitmete probleemkohtade lahendamiseks.

Komisjon esitas küsimusi seoses Noortekeskusega, Maadlusklubiga ning Kaare kooliga.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 4**

**Muud küsimused**

**4.1. Projektitoetuste jagamine**

**KUULATI:**

M. Tuuksam selgitas enda mõtteid seoses projektitoetuste jagamisega sotsiaalkomisjonis.

**OTSUSTATI:**

Kutsuda projektitoetuste jagamiste korral ametnik arutlema taotlustest.

**4.2. Parkimine**

**KUULATI:**

G. Elmaste – kutsuda koosolekule keegi linnavalitsusest rääkima uuest parkimiskorraldusest, eriti seoses invaparkimisega, sest on kuulda olnud mitmetest probleemsetest situatsioonidest Viljandi linnas.

**OTSUSTATI:**

Komisjon nõustus ettepanekuga.

(allkirjastatud digitaalselt) (allkirjastatud digitaalselt)

Tõnu Juul Maria Kuldkepp

koosoleku juhataja protokollija